Geld in metro lyk nie goed | Netwerk24
Geld in metro lyk nie goed
Deur Marietjie Gericke 16 Maart 2017 06:02
Die regsuitgawes vir prokureurs, advokate en skuldinvordering van die Mangaung-metro in Bloemfontein het in die vorige boekjaar, wat op 30 Junie verlede jaar geëindig het, R63 miljoen beloop.
Hans Britz, DA-raadslid en gewese finansiële hoofbeampte van die metro, sê in die afgelope twee boekjare is R80,9 miljoen net aan skuldinvorderaars betaal, en die skuld ná groot afskrywings het nou reeds tot meer as R4 miljard gegroei.
Hy sê om skuldinvorderaars te betaal, is om geld in die water te gooi.
"Die metro kan self sy skuldinvordering doen."
Ander regskoste die afgelope twee jaar het R55,2 miljoen bedra.
Die totale invorderings- en regskoste het die afgelope twee jaar R136 miljoen bedra.
Heelparty arbeidsgeskille, eise weens slaggate, maar ook koste van byvoorbeeld titelaktes, maak deel van die metro se regskoste uit.
"Mense wat nie vir munisipale dienste betaal nie, moet weet dit veroorsaak dat daar nie geld vir munisipale diens­lewering is nie."
Mxolisi Siyonzana, speaker van die metro, het by navraag oor die regskoste gesê 'n mens moet in gedagte hou dat die Mangaung-metro (met sy hoofsetel in Bloemfontein) groot is.